CELEX: 32020D1747
Language: mt
Date: 2020-11-20 00:00:00
Title: Deċiżjoni tal-Kunsill (UE) 2020/1747 tal-20 ta’ Novembru 2020 dwar il-pożizzjoni li għandha tittieħed f’isem l-Unjoni Ewropea fil-Kumitat Konġunt stabbilit skont il-Ftehim bejn l-Unjoni Ewropea u l-Ġappun għal Sħubija Ekonomika, rigward l-emendar tal-Appendiċijiet 2-C-1 u 2-C-2 għall-Anness 2-C dwar il-Vetturi bil-Mutur u l-Partijiet

23.11.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 393/17
               
            
         DEĊIŻJONI TAL-KUNSILL (UE) 2020/1747
         tal-20 ta’ Novembru 2020
         dwar il-pożizzjoni li għandha tittieħed f’isem l-Unjoni Ewropea fil-Kumitat Konġunt stabbilit skont il-Ftehim bejn l-Unjoni Ewropea u l-Ġappun għal Sħubija Ekonomika, rigward l-emendar tal-Appendiċijiet 2-C-1 u 2-C-2 għall-Anness 2-C dwar il-Vetturi bil-Mutur u l-Partijiet
         IL-KUNSILL TAL-UNJONI EWROPEA,
         Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 207(4), l-ewwel subparagrafu, flimkien mal-Artikolu 218(9) tiegħu,
         Wara li kkunsidra l-proposta tal-Kummissjoni Ewropea,
         Billi:
         
                     (1)
                  
                  
                     Il-Ftehim bejn l-Unjoni Ewropea u l-Ġappun għal Sħubija Ekonomika (1) (“il-Ftehim”) daħal fis-seħħ fl-1 ta’ Frar 2019.
                  
               
                     (2)
                  
                  
                     L-Anness 2-C għall-Ftehim, dwar il-Vetturi bil-Mutur u l-Partijiet, jipprevedi fl-Appendiċi 2-C-1 lista ta’ Regolamenti tan-NU applikati miż-żewġ Partijiet u fl-Appendiċi 2-C-2 lista ta’ Regolamenti tan-NU applikati minn waħda mill-Partijiet u li għadhom mhumiex ikkunsidrati mill-Parti l-oħra.
                  
               
                     (3)
                  
                  
                     Mill-iffirmar tal-Ftehim u bħala riżultat tal-progress fid-diskussjonijiet regolatorji fil-Kummissjoni Ekonomika għall-Ewropa tan-Nazzjonijiet Uniti (UNECE), iż-żewġ Partijiet fil-preżent japplikaw żewġ Regolamenti tan-NU addizzjonali li ma kinux elenkati fl-Appendiċi 2-C-1. Barra minn hekk, żewġ Regolamenti tan-NU li kienu elenkati fl-Appendiċi 2-C-2 huma fil-preżent applikati miż-żewġ Partijiet u għandhom jiġu ttrasferiti fl-Appendiċi 2-C-1. Għalhekk l-Appendiċijiet 2-C-1 u 2-C-2 jenħtieġ li jiġu aġġornati f’konformità mal-Artikolu 9 tal-Anness 2-C għall-Ftehim. Tali aġġornament ser iżid iċ-ċertezza legali għall-operaturi ekonomiċi fir-rigward tal-qafas regolatorju għar-relazzjonijiet kummerċjali preferenzjali bejn il-Partijiet.
                  
               
                     (4)
                  
                  
                     Skont il-paragrafu 3 u s-subparagrafu 4(b) tal-Artikolu 23.2 tal-Ftehim, f’konformità mal-proċeduri legali domestiċi rispettivi tal-Partijiet, il-Kumitat Konġunt jista’ jadotta deċiżjonijiet biex jemenda l-Appendiċijiet 2-C-1 u 2-C-2 għall-Anness 2-C għall-Ftehim.
                  
               
                     (5)
                  
                  
                     Huwa xieraq li tiġi stabbilita l-pożizzjoni li għandha tittieħed f’isem l-Unjoni fil-Kumitat Konġunt, peress li d-deċiżjoni proposta tal-Kumitat Konġunt tkun vinkolanti għall-Unjoni.
                  
               
                     (6)
                  
                  
                     Għalhekk jenħtieġ li l-pożizzjoni tal-Unjoni fil-Kumitat Konġunt tkun ibbażata fuq l-abbozz ta’ deċiżjoni tal-Kumitat Konġunt,
                  
               ADOTTA DIN ID-DEĊIŻJONI:
         
            Artikolu 1
            Il-pożizzjoni li għandha tittieħed f’isem l-Unjoni fil-Kumitat Konġunt stabbilit skont il-Ftehim bejn l-Unjoni Ewropea u l-Ġappun għal Sħubija Ekonomika, fir-rigward tal-emendar tal-Appendiċijiet 2-C-1 u 2-C-2 għall-Anness 2-C għall-Ftehim, għandha tkun ibbażata fuq l-abbozz ta’ deċiżjoni ta’ dak il-Kumitat Konġunt (2).
         
         
            Artikolu 2
            Din id-Deċiżjoni għandha tidħol fis-seħħ fid-data tal-adozzjoni tagħha.
         
         
            Magħmul fi Brussell, l-20 ta’ Novembru 2020.
            
               
                  Għall-Kunsill
               
               
                  Il-President
               
               M. ROTH
            
         
         
            (1)  ĠU L 330, 27.12.2018, p. 3.
         
            (2)  Ara d-dokument ST 12431/20 fuq http://register.consilium.europa.eu